ג'וני יבזן

יוהאן-נילסן יבזן, (באנגלית: Johnny Jebsen חיי בין השנים 1917–1945) שכונה "ג'וני", היה קצין במודיעין הנגדי, הגרמני הנאצי וסוכן כפול בריטי (תחת שם הקוד ARTIST - אמן) במהלך מלחמת העולם השנייה. יבזן גייס את דושקו פופוב (שהפך לסוכן הבריטי בעל שם הקוד Tricycle - תלת-אופן) לאבווהר ובאמצעות פופוב, יבזן הצטרף מאוחר יותר גם למודיעין הבריטי ה-MI6 והופעל על ידי ועדת XX בשרות בעלות הברית. יבזן נחטף מליסבון על ידי הגרמנים זמן קצר לפני הפלישה לנורמנדי, עונה בכלא ונכלא במחנה הריכוז זקסנהאוזן לפני שנעלם; יש להניח שנרצח על ידי הגסטפו לקראת סוף המלחמה.

בשנת 2012 בעלות הברית הוקירו את הסוכנים הכפולים שפעלו במלחמת העולם השנייה בשורותיהם וההיסטוריון בן מקנטייר כינה את יבזן גיבור.

 ביוגרפיה 
יבזן נולד בהמבורג בשנת 1917, וירש את חברת הספנות Jebsen & Jebsen. שני הוריו היו דנים, ומתו כשהיה ילד. הם קבלו אזרחות גרמנית לאחר שהעבירו את החברה לגרמניה. בצעירותו, יבזן ראה באזרחותו הגרמנית דבר נח, אך היו לו שורשים עמוקים במוצאו הדני. במהלך ילדותו, הוא ביקר באנגליה ואימץ את הגינונים הבריטים ואת השפה האנגלית.Macintyre (2012), pp. 7–11

יבזן למד באוניברסיטת פרייבורג הגרמנית במהלך שנות ה-30, שם התיידד עם דושקו פופוב. במהלך תקופת הלימודים, שניהם גילו סלידה מהמשטר הנאצי שצמח בגרמניה. לאחר סיום לימודיו, עבר יבזן לאנגליה, כדי ללמוד באוניברסיטת אוקספורד. במהלך השנים הבאות הוא התערה בחברה הלונדונית, והתיידד בין היתר עם הסופר והמחזאי האנגלי הקומי סר פ. ג'. וודהאוס.

 מלחמת העולם השנייה 
בתחילת מלחמת העולם השנייה ג'וני יבזן הצטרף לסוכנות הביון הצבאי הגרמנית, אבווהר, בעיקר כדי להימנע משירות חובה בצבא (בוורמאכט).Crowdy (2011), p. 64 הוא קיבל תפקיד כ"חוקר" עצמאי והוענקה לו דרגת טוראי. למעשה, כסוכן מודיעין הוא היה יכול להמשיך בפעילותו האזרחית הרגילה כאיש עסקים בינלאומי, כל עוד הוא היה זמין לעזור לאבווהר כאשר הוא נדרש.

בשנת 1940 יבזן הפגיש בין קצין מהאבווהר בבלגרד ודושקו פופוב, שהגרמנים רצו לגייס כסוכן. הפגישה הובילה לגיוס של פופוב. כתוצאה מכך דושקו הציע מיד את שירותיו לבעלות הברית כסוכן כפול. סביר להניח שיבזן ידע שדושקו הפך לסכן כפול של בנות הברית כבר בשלב מוקדם. לעיתים קרובות יבזן העביר מידע לפופוב, שסבר שהוא נועד לידיים של בעלות הברית. כגון אודות המתקפה היפנית על פרל הארבור.

במהלך מלחמת העולם השנייה, יבזן נסע בחופשיות ברחבי אירופה לצורכי עסקיו אף על פי שלא היה ברור לאבווהר מה עשה. הוא התחתן עם לאונורה בוטילדה פיטרסון, שחקנית מפרנקפורט, אבל היו לו שורה של פילגשים ברחבי אירופהMacintyre (2012), pp. 83–87. עמדתו האנטי-נאצית של יבזן הובילה אותו להתנגשויות עם האס אס ומשרד הביון אליו השתייך האס דה, ה-  (אֵס דֵה (SD) סוכנות המודיעין של המפלגה הנאצית).

עד 1943, יבזן, פופוב ואחיו של פופוב, איבן (ששם הנעורים שלו היה "איבו", גם הוא היה סוכן כפול, בשם הקוד DREADNOUGHT) ניהלו מבצע לגיוס סוכנים כפולים ביוגוסלביה. איבו פופוב זיהה מועמדים פוטנציאליים שנאמר להם שהם יעבדו עבור הבריטים. ראשית, הם נשלחו לברלין, תחת השגחתו של יבזן, להכשרה בבית הספר לריגול של המודיעין הגרמני ובסופו של דבר הם הגיעו לבריטניה (דרך ספרד ופורטוגל) לעבוד עבור MI5 וועדת XX.Crowdy (2011), p. 253

 חטיפה ועינויים 
ממוזער| מטה הגסטפו בברלין, שם הוחזק יבזן בתא מרתף
ממוזער|אבן נגף (מרצפת זיכרון) על שם יבזן בהמבורג, Hartungstraße 7Text of plaque: Here resided Johann-Nielsen Jebsen ; born 1917 ; abducted from Portugal by the Gestapo in 1944 ; tortured at the headquarters of Reich Security in Berlin ; murdered at Sachsenhausen in February 1945.

תרגום לעברית:-

טקסט מרצפת (אבן) הזיכרון: כאן התגורר יוהאן-נילסן יבזן; נולד ב-1917; נחטף מפורטוגל על ידי הגסטפו ב-1944; עבר עינויים במטה הביטחון של רייך בברלין; נרצח בזקסנהאוזן בפברואר 1945.
ב־29 באפריל 1944 יבזן נחטף מליסבון, פורטוגל, והובל במשך לילה אחד לצרפת (שהייתה בחלקה תחת ממשלת וישי בת ברית של הנאצים). אלויס שרייבר, ראש המודיעין הנגדי הגרמני בליסבון,Macintyre (2012), p. 217 הזמין את יבזן ללשכתו באמתלה לדיון איתו על מדליית ההצטיינות במלחמה  שלו. לאחר מאבק קצר, יבזן וחברו (היינץ מולדנהאואר) הוכרעו ונדחקו לתוך מכונית.Macintyre (2012), pp. 273–274Aloys SCHREIBER (1946)

היעלמותו של יבזן גרמה לדאגה רצינית לבעלות הברית. היה לו מידע רב, כולל הידע על תפקידו של חברו הקרוב פופוב שהיה סוכן כפול ועל רשת סוכני המשנה של הסוכן הכפול חואן פויול גארסיה (ששם הקוד שלו GARBO), היה בידיו. הוא גם ידע פרטים רבים על מבצע פורטיטיוד. אם הוא היה מדבר, כל תוכנית ההונאה של בעלות הברית על הנחיתה בנורמנדי הייתה עומדת בסיכון. לאחר ניתוחים רבים, שירותי המודיעין הבריטים החליטו שיבזן נחטף משום שבאבווהר האמינו שהוא מתכנן לערוק. או לחלופין ייתכן שיבזן נחטף כדי להגן על פופוב, שהגרמנים ראו בו אחד הסוכנים החשובים ביותר שלהם .Macintyre (2012), pp. 277–278 כאמצעי זהירות, השעו בעלות הברית את רשת סוכני המשנה של פופוב שפעלו במסגרת מבצע פורטיטיוד וגם את שידורי הרשת לנמענים הגרמנים.

בתחילה יבזן נלקח למטה הגסטפו בברלין שם החלו עינויו וחקירתו. לאחר מספר שבועות, בעלות הברית יירוטו תקשורת גרמנית שהראתה שהגרמנים מתעניינים בכספו של יבזן (משום שהוא הונה מספר קציני SS), ולא היה כל אזכור לפעילותו כסוכן. ככל שהזמן התקדם, נראה היה שהסוכן ARTIST לא נשבר תחת לחץ עינויו ומבצע ההונאה פורטיטיוד נשאר בטוח וחזר לפעולה.Macintyre (2012), pp. 293

ביולי 1944 הועבר יבזן למחנה הריכוז זקסנהאוזן. כשהוא הגיע היו לו צלעות שבורות והוא סבל מתת תזונה ועדיין טיפח מחשבות על בריחה. הוא אמר לחיילי בעלות הברית, שהיו גם הם מוחזקים במחנה, שהוא הואשם בסיוע לבריטים וכשסירב לדבר, נחקרה ההונאה הכספית שלו. בסופו של דבר, הוא העביר הודעה ללונדון באמצעות קצין הקומנדו הבריטי ג'ק צ'רצ'יל שברח ממחנה הריכוז. אבל מאחר שלמשרד המלחמה הבריטי לא היה כל תיעוד על שמו של יבזן בקשתו לעזרה לא נענתה. בפברואר 1945, סוכני הגסטפו הוציאו את יבזן ממחנה הריכוז זקסנהאוזן. זו הייתה הפעם האחרונה שהוא נראה במחנה. הוא נרצח זמן קצר לאחר מכן על ידי הגסטפו. נעשו מספר ניסיונות למצוא אותו לאחר המלחמה אך הן לא צלחו והוא הוכרז כמת על פי החוק ב-17 בפברואר 1950. לאחר שהוכרז רשמית על מותו של ג'וני יבזן, קרובי משפחתו יכלו לקרוא יותר מ-1,000 עמודים של קובצי MI5 אודות פועלו במלחמת העולם השנייה, בארכיון הלאומי הבריטי.Macintyre (2012), pp. 354–356

 ביבליוגרפיה 




 ראו גם
 ועדת XX
 איאן פלמינג
 ג'יימס בונד
 ג'ון אדגר הובר
 חואן פויול גארסיה
 דושקו פופוב

לקריאה נוספת
 בן מקינטייר, בגידה כפולה, הוצאת עם עובד

קישורים חיצוניים


 אודות ג'וני יבזן באתר hyperleap 
 אודות ג'וני יבזן באתר howold 
 מרגלים שפעילותם כסוכנים כפולים דמתה לפעילותו של ג'וני יבזן 

הערות שוליים

קטגוריה:המבורג: אישים
קטגוריה:אישים שנעלמו
קטגוריה:ועדת XX
קטגוריה:סוכנים כפולים
קטגוריה:נספים במחנה הריכוז זקסנהאוזן
קטגוריה:גרמנים שנולדו ב-1917
קטגוריה:גרמנים שנפטרו ב-1945